stanford-oval/wikipedia huggingface dataset:
מהמט אלי אג'ה
תחילת חייו

אג'ה נולד בכפר בנפת מלטיה שבמרכז טורקיה, וכנער התחבר לנוער שוליים והסתבך בפלילים. לאחר מכן עסק בהברחות בין טורקיה ובולגריה. לטענתו עבר אימונים צבאיים משך חודשיים בסוריה כחבר החזית העממית לשחרור פלסטין, אך טענה זו מוטלת בספק. אג'ה היה חבר בארגון הטורקי הימני הקיצוני הזאבים האפורים (Bozkurtlar). במסגרת זו, רצח אג'ה ב-1 בפברואר 1979 את אבדי איפקצ'י, עיתונאי, אינטלקטואל ופעיל זכויות אדם טורקי, ששימש אותה עת כעורך הראשי של היומון הטורקי השמאלני המתון "מילייט" (Milliyet). הוא נתפס ונשפט למאסר עולם, אך לאחר שישה חודשים, ב-23 בנובמבר 1979, נמלט מהכלא לבולגריה.
ניסיון ההתנקשות באפיפיור יוחנן פאולוס השני

ב-10 במאי 1981 הגיע אג'ה לרומא במטרה להתנקש בחייו של האפיפיור יוחנן פאולוס השני. ב-13 במאי 1981 המתין אג'ה לאפיפיור בכיכר, ובשעה 17:22 משהגיע האפיפיור למקום, פתח אג'ה באש לעברו ופצעו. שלושה כדורים פגעו באפיפיור, ואחד מהם חדר למעיו ונותר בגופו סמוך לעמוד השדרה. הוא הובהל לבית החולים ג'מלי, נותח וחייו ניצלו. אג'ה נתפס על ידי עוברי אורח מבלי שהצליח להשלים את משימתו או להימלט. הוא הועמד לדין וטען להגנתו כי פעל מטעם ארגון מהפכני שנותר אנונימי, וכי נשלח אל המשימה על ידי איש מאפיה טורקי. סנגוריו טענו מאידך כי פעל בגפו תוך שהוא מונע מדחף סכיזופרני להפוך לגיבור בעולם המוסלמי. ב-13 ביולי 1981 נדון אג'ה למאסר עולם ולא ערער על פסק דינו.
מאוחר יותר, בשנת 1982, שינה אג'ה את גרסתו וטען כי הנספח הצבאי הבולגרי ברומא היה מעורב בפרשה. לפי גרסתו החדשה ההנחיות לפעולה, שאותה ביצע עם מתנקש נוסף שהועמד בעמדת גיבוי, אורל צ'ליק (Oral Çelik), היו לפתוח באש לעבר האפיפיור בכיכר פטרוס הקדוש בקריית הוותיקן, ולהימלט אל שגרירות בולגריה בעיר בחסות מהומה שתיווצר כתוצאה מפיצוץ מטען קטן שיופעל על ידי צ'ליק. עוד מסר אג'ה כי צ'ליק נתפס לבהלה ונמלט מהמקום מבלי להפעיל את המטען כמתוכנן. בשנת 1986 נדרש בית משפט איטלקי לטענותיו החדשות של אג'ה אך לא הצליח לאששן.
עונשו של אג'ה קוצר בשלוש הזדמנויות בסך כולל של יותר משלוש וחצי שנים, ולבסוף, ביוני 2000, לאחר 19 שנות מאסר, זכה אג'ה לחנינה מאת נשיא איטליה קרלו אזליו צ'אמפי, וגורש לטורקיה. בטורקיה נאסר שוב בגין רצח איפקצ'י ובגין עבירות נוספות, ובקשתו לשחרור מוקדם בשנת 2004 נדחתה עקב הקביעה כי לא יהיה זכאי להשתחרר לפני שנת 2010. למרות זאת, ב-12 בינואר 2006 שוחרר אג'ה על תנאי לאחר שתקופת מאסרו באיטליה והתנהגותו הטובה הובאו בחשבון. מיד לאחר מכן הפכה ערכאת הערעור את ההחלטה, וב-20 בינואר 2006 הושב אג'ה לכלא. בית המשפט חישב את תקופת מאסרו הנותרת של אג'ה וקבע כי ישתחרר ב-18 בינואר 2010.
ב-2 במרץ 2006 קבעה ועדה פרלמנטרית איטלקית כי ברית המועצות ניצבה מאחורי ההתנקשות באפיפיור, בשל תמיכתו בארגון סולידריות הפולני. הוועדה קבעה עוד כי שירות הביטחון הבולגרי שימש כחיץ במטרה לטשטש את עקבותיה של ברית המועצות בפרשה. דעה זו הושמעה זמן רב לפני כן, והוזכרה גם בספרו של הקרדינל סטניסלאב דז'יוויש (Stanislaw Dziwisz)‏.
יחסיו עם האפיפיור

ב-27 בדצמבר 1983, יומיים לאחר חג המולד ביקר יוחנן פאולוס השני את אג'ה בכלאו, ולאחר מכן אמר כי:
Ho parlato con lui come si parla con un fratello, al quale ho perdonato e che gode della mia" fiducia. Quello che ci siamo detti è un segreto tra me e lui
שוחחתי עמו כפי שמשוחחים עם אח אשר סלחתי לו ואשר נהנה מאמוני. מה שאמרנו זה לזה הוא סוד ביני ובינו.
ב-20 בפברואר 1987 קיבל יוחנן פאולוס השני את אמו ואת אחיו של אג'ה, שביקשו את מחילתו. משנפל האפיפיור יוחנן פאולוס השני למשכב בשנת 2005, שלח לו אג'ה מכתב ואיחל לו החלמה, וכשנפטר, מסר אחיו בראיון כי אג'ה ובני משפחתו אבלים את מותו, וכי היה ידידם.
ב-27 בדצמבר 2014, 33 שנה לאחר ניסיון ההתנקשות, אג'ה הגיע בפומבי לוותיקן כדי להניח ורדים לבנים על קברו של יוחנן פאולוס השני, ואמר שהוא רוצה לפגוש את האפיפיור פרנציסקוס. בקשתו נדחתה.
הערות שוליים

↑   Italian Panel: Soviets Behind Pope Attack By VICTOR L. SIMPSON Associated Press Writer
↑   Late Pope 'thought of retiring' - BBC
↑  Świadectwo,
Stanislaw Dziwisz - ISBN 978-83-922882-1-3
| --- | --- |
בקרת זהויות :  NLI: 987007275994405171  PLWABN: 9810701257405606  BnF: cb119871234 (data)  GND: 119097591  ISNI: 0000 0001 0964 9461  LCCN: n83157915  NTA: 073336084  SNAC: w6j22973  SUDOC: 027935442  VIAF: 37719233   WorldCat (עם VIAF): 37719233
רשות לונדון רבתי

| --- | --- |


 מידע כללי
 מדינה:  הממלכה המאוחדת 
 תחום שיפוט:  לונדון רבתי 
 סוכנות בת:  London Fire and Emergency Planning Authority 
 תאריך הקמה:  3 ביולי 2000 
 מטה מרכזי:  בניין עיריית לונדון 
 www.london.gov.uk
 
רשות לונדון רבתי (באנגלית: Greater London Authority, או, בקיצור GLA) הוא הגוף המנהל את אזור לונדון רבתי באנגליה. גוף זה כולל את ראש עיריית לונדון המשמש כרשות מבצעת ונבחר בבחירות ישירות, וכן את אספת לונדון בת ה-25 חברים. האספה נבחרת בבחירות ישירות (בהתאם לאזורי בחירה שונים) ומשמשת כגוף מבקר. ראש העיר הנוכחי של לונדון הוא סאדיק קאן.
מטרה

רשות לונדון רבתי אחראית על הניהול של אזור לונדון רבתי ששטחו 1,579 קמ"ר. הניהול מתבצע בחלקו על ידי הרשות ובחלקו על ידי מועצות רובעי לונדון ואיגוד העיר לונדון. הרשות הוקמה על מנת לשפר את התיאום בין המועצות השונות של הרבעים. בראש הרשות עומד ראש עיריית לונדון הקובע את תקציב הרשות, וממנה את בעלי התפקידים בארגונים השונים הפועלים במסגרת הרשות: תחבורה עבור לונדון והסוכנות לפיתוח לונדון.
אספת לונדון היא אספה נבחרת המשמשת כגוף מבקר, הבודק את התקציב המוכן על ידי ראש העיר, ובסמכותה לאשר את התקציב או, ברוב מיוחס, לשנות את התקציב.
רקע להקמה

בשנת 1986 ממשלתה של ראש ממשלת בריטניה מרגרט תאצ'ר ביטלה את מועצת לונדון רבתי - בין היתר בשל חילוקי הדעות בין המפלגה השמרנית הבריטית שתאצ'ר עמדה בראשה לבין קן ליווינגסטון שנבחר על ידי מפלגת הלייבור ושעמד בראש המועצה.
עם ביטולה של מועצת לונדון רבתי הועברו סמכויותיה לגופים ממשלתיים שונים, או למועצות אליהן שלחו נציגים רובעי לונדון השונים.
מפלגת הלייבור התנגדה לביטול המועצה והתחייבה במצעיה להקים מחדש גוף נבחר באזור לונדון רבתי.
הקמת הרשות

בשנת 1990 הוסיפה מפלגת הלייבור למצעה סעיף הקורא להקמת גוף נבחר באזור לונדון אשר יכלול אספה הנבחרת בבחירות ישירות וראש עיר הנבחר בבחירות ישירות. בשנת 1997 זכתה מפלגת הלייבור בבחירות, ובמרץ 1998 הוציאה ספר לבן (נייר עמדה) שכותרתו: "ראש עיר ואספה ללונדון" (A Mayor and Assembly for London).
בשנת 1998 במקביל לבחירות שנערכו עבור מועצות רובעי לונדון נערך משאל עם בו הוחלט על הקמת רשות לונדון רבתי ברוב של 72% מהקולות.
חוק רשות לונדון רבתי 1999 נחקק על ידי הפרלמנט הבריטי והסכמת בית המלוכה ניתנה באוקטובר 1999.
ראש ממשלת בריטניה, טוני בלייר, הציג מועמד שיתחרה וזאת על מנת למנוע את מועמדותו של קן ליווינגסטון. ליווינגסטון התפטר ממפלגת הלייבור במרץ 2000, רץ כמועמד עצמאי, וזכה בבחירות.
סמכויות ותפקידים > גופים מבצעים

רשות לונדון רבתי אחראית על נושאי התחבורה, השיטור, כיבוי האש, כוחות ההצלה, הפיתוח, והתכנון האסטרטגי של אזור לונדון רבתי. פעילויות אלה מתבצעות על ידי מספר גופים הכפופים לרשות:
תחבורה עבור לונדון (Transport for London או בקיצור TfL) הוא גוף האחראי על ניהול ותכנון מערכות התחבורה של לונדון לרבות מערכות התחבורה הציבורית, ניהול התנועה וכן ניהול גביית מס העומס.
רשות המשטרה המטרופולינית (Metropolitan Police Authority או בקיצור MPA) אחראית על הפיקוח על משטרת המטרופולין של לונדון
(משטרת לונדון רבתי).
רשות תכנון כיבוי האש ושירותי החירום של לונדון (London Fire and Emergency Planning Authority או בקיצור LFEPA) אחראי על מכבי האש של לונדון ומתאם בין גופי התכנון של שירותי ההצלה השונים.
רשות פיתוח לונדון (London Development Agency או בקיצור LDA) - אחראית על קידום הפיתוח ברחבי לונדון רבתי.
קיימת תוכנית להקמת רשויות טיפול באשפה ברחבי לונדון רבתי.
סמכויות ותפקידים > גופי תכנון

רשות לונדון רבתי אחראית על תיאום בין הגופים השונים המתכננים את שימושי הקרקע השונים ברחבי לונדון רבתי. רשויות התכנון של רובעי לונדון השונים חייבים לפעול לפי התוכנית הכללית של הרשות.
פוליטיקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המפלגה הגדולה ביותר שזכתה במושבים באספת לונדון בבחירות 2004 הייתה המפלגה השמרנית שזכתה בתשעה מושבים. מפלגת הלייבור זכתה בשבעה מושבים, המפלגה הליברל-דמוקרטית זכתה בחמישה מושבים, מפלגת הירוקים של אנגליה וויילס זכתה בשני מושבים וכן מפלגת לונדון אחת שזכתה אף היא בשני מושבים.
ראש העיר, קן ליווינגסטון, נבחר מטעם מפלגת הלייבור.
ראו גם

איגוד העיר לונדון
ראש עיריית לונדון
הלורד ראש העיר של לונדון
רובעי לונדון
הערות שוליים

↑  כתבה בעיתון הגארדיאן
| לונדון רבתי • לונדון • הסיטי של לונדון |
| --- | --- | --- |
| רובעי לונדון | איזלינגטון • אילינג • אנפילד • בארנט • בארקינג ודאגנהאם • בקסלי • ברומלי • ברנט • גריניץ' • האונסלו • האמרסמית' ופולהאם • האקני • הארו • הארינגיי • הברינג • הילינגדון • וולת'אם פורסט • וונדסוורת' • וסטמינסטר • טאוור האמלטס • לואישהאם • למבת' • מרטון • ניוהאם • סאטון • סאת'ק • קינגסטון שעל התמזה • קמדן • קנזינגטון וצ'לסי • קרוידון • רדברידג' • ריצ'מונד שעל התמזה |  |
| שטח בעל מעמד נפרד | הסיטי של לונדון |  |
| שטחים מסוגרים | אינר טמפל • מידל טמפל |  |
| ראו גם | רשות לונדון רבתי • אספת לונדון • מועצת לונדון רבתי • ראש עיריית לונדון • הלורד ראש העיר של לונדון • האיגוד של לונדון |  |
| --- | --- |
בקרת זהויות :  ISNI: 0000 0000 8537 9080  LCCN: n2001093308  SUDOC: 177151218  VIAF: 236493943   WorldCat (עם VIAF): 236493943 
לוגו הרשות
ארתור טדר

| --- | --- |

 לידה:  11 ביולי 1890 לונדון
 פטירה:  3 ביוני 1967 (בגיל 76) סארי, הממלכה המאוחדת 
 מדינה:  הממלכה המאוחדת 
 השכלה:  מודלין קולג' (קיימברידג') 
 בן או בת זוג:  Rosalinde Maclardy (1915–?) Marie de Seton (26 באוקטובר 1943–?) 
 צאצאים:  John Tedder, 2nd Baron Tedder, Arthur Richard Brian Tedder, Richard Tedder, Mina Una Margaret Tedder 
 השתייכות:  הממלכה המאוחדת הממלכה המאוחדת
 תקופת הפעילות:  1915–1950 (כ־35 שנים)
 דרגה:   מרשל של חיל האוויר המלכותי
 תפקידים בשירות
 מפקד הזירה האווירית בים התיכון מפקד האוויר וסגן מפקד מפקדת בעלות הברית העליונה מפקד חיל האוויר המלכותי
 פעולות ומבצעים
 מלחמת העולם הראשונה  מלחמת העולם השנייה
 עיטורים
  מסדר האמבט    מדליית השירות המצוין   צלב המלחמה (צרפת)  לגיון ההצטיינות (ארצות הברית)  לגיון הכבוד (צרפת)
 
ארתור ויליאם טדר, ברון טדר הראשון (באנגלית: Arthur Tedder, 1st Baron Tedder;‏ 11 ביולי 1890 – 3 ביוני 1967), מרשל של חיל האוויר המלכותי. מפקד הזירה האווירית בים התיכון, סגן המפקד העליון במבצע אוברלורד ומפקד חיל האוויר המלכותי בשנים 1946–1949.
חייו

ארתור טדר נולד בסקוטלנד בשנת 1890. החל את שירותו הצבאי בשנת 1913 כאיש חיל הרגלים, ובהמשך, במהלך מלחמת העולם הראשונה, החל משנת 1916, עבר לשרת ב"חיל התעופה המלכותי" (Royal Flying Corps - שמו הקודם של חיל האוויר המלכותי) בצרפת ובמצרים. לאחר שמילא תפקידי סיור והפצצה, מונה למפקד טייסת. לאחר סיום המלחמה מילא משרות בכירות בחיל האוויר המלכותי (RAF) ובמיניסטריון התעופה הבריטי.
לפני מלחמת העולם השנייה מונה למפקד כוחות האוויר במזרח הרחוק.
טדר נשלח לשירות במזרח התיכון בשנת 1940. בשנת 1941 החליף את מרשל האוויר ארתור לונגמור בתפקיד המפקד העליון של כוחות האוויר הבריטיים במזרח התיכון, ושימש בתפקיד עד שנת 1943. בתפקיד זה פיקד על מבצעי בעלות הברית בים התיכון ובצפון אפריקה, ובמתן סיוע אווירי לפינוי הכוחות הבריטיים מכרתים, כשהאי נכבש בשנת 1941 על ידי כוחות מוצנחים של הוורמאכט. טדר מילא תפקיד מכריע בהסרת המצור על טוברוק ב"מבצע צלבן" (Operation Crusader). לאחר שורה של ניצחונות וכשלונות בקרבות נגד קורפוס אפריקה של גנרל ארווין רומל, הגיע שיאו של הסיוע האווירי שנתן חיל האוויר בפיקודו של טדר לכוחות הלוחמים ברומל, עם הניצחון ב-3 בנובמבר 1942 בקרב אל עלמיין השני. לטדר היה גם תפקיד נכבד בסילוק הצבא הגרמני מתוניסיה, במסגרת המערכה בתוניסיה ב-1943.
בשנת 1943 היה טדר, שהועלה לדרגת מרשל של חיל האוויר, מעורב בתכנון מבצע האסקי, פלישת בעלות הברית לסיציליה, ולאחר מכן התמנה לסגן ראש כוחות הפלישה של בעלות הברית, שהתכוננו לנחות באירופה הכבושה, בפיקודו של הגנרל דווייט אייזנהאואר, ועסק בתכנון המערכה האווירית של הפלישה לנורמנדי, שהתבצעה ב-6 ביוני 1944.
לקראת תום המלחמה נשלח טדר לברית המועצות לפגישה עם יוסיף סטלין לבקש את סיוע הסובייטים לפעול באמצעות מהלכי תקיפה בחזית המזרחית, להקלת העומס על בעלות הברית המערביות שהיו בלחץ בעת הקרב על הבליטה שנערך בדצמבר 1944 ובינואר 1945.
לאחר כניעת גרמניה הנאצית בטקס הכניעה הרשמי בריימס ב-7 במאי 1945, עמדו הסובייטים על כך שיערך טקס כניעה נוסף בנוכחותם. הטקס הנוסף נערך ב-8 במאי 1945 בברלין. בטקס זה ייצג טדר את הגנרל אייזנהאואר, וחתם כנציגו על מסמכי הכניעה.
לאחר תום המלחמה עמד טדר, אשר במהלך המלחמה הוענק לו תואר אצולה, בשנים 1946–1949 בראש מטה חיל האוויר ובראש המשלחת האווירית הבריטית בוושינגטון. בשנת 1950 פרש משירותו הצבאי והתמנה לעמוד בראש אוניברסיטת קיימברידג'. בשנת 1966 כתב את ספר זיכרונותיו. ארתור טדר נפטר בשנת 1967.
ספר זיכרונותיו

With Prejudice: The War Memoirs of Marshal of the Royal Air Force, Lord Tedder. London: Cassell, 1966.
לקריאה נוספת

ארתור טדר, כוחות אוויר במלחמה, הוצאת מערכות, 1986.
Orange, Vincent. Tedder: Quietly in Command. Routledge, 2004. ISBN 0714648175
פאם ריינולדס

| --- | --- |

 לידה:  31 במאי 1956 אטלנטה, ארצות הברית 
 פטירה:  22 במאי 2010 (בגיל 53) אטלנטה, ארצות הברית 
 מדינה:  ארצות הברית 
 
פאם ריינולדס לוורי (באנגלית: Pam Reynolds Lowery, ‏1956-2010), מאטלנטה, ג'ורג'יה הייתה זמרת ומלחינה אמריקאית. בשנת 1991, בגיל 35 חוותה ריינולדס מוות קליני במכון הנוירולוגי "בארו" שבפיניקס, אריזונה במהלך ניתוח מוח שנערך על ידי רוברט פ. ספטסלר. המקרה שלה הוא אחד הידועים והמתועדים ביותר עקב הנסיבות יוצאות הדופן בהן הוא קרה.
ריינולדס הייתה במעקב וניטור צמוד לאורך החוויה כולה. במהלך הניתוח היה שלב בו לא נרשמו גלי מוח כלל, וכן לא הייתה זרימת דם למוח, היא נכנסה למצב של מוות קליני. ריינולדס תיארה פרטים מדויקים לגבי התרחשויות בעת הניתוח אשר לא הייתה לה אפשרות לכאורה לדעת אותם, אך אומתו והוגדרו על ידי הצוות המנתח כנכונים.
ריינולדס נפטרה בשנת 2010 מהתקף לב, בגיל 53.
ראו גם

אניטה מורג'אני
דריית'לם
פים ואן לומל
לקריאה נוספת

French, Chris.‏ (2009) "Near-Death Experiences and the Brain". עמודים 187-203‏ ISBN 978-1-60741-705-7
המטבח הצרפתי

המטבח הצרפתי הוא שם קיבוצי כולל לסגנונות בישול שונים שמקורם העיקרי הוא צרפת, והוא נחשב לאחד מסגנונות הבישול המובילים והמשפיעים בעולם.
מאפיינים עיקריים

למטבח הצרפתי מספר מאפיינים עיקריים, המשותפים לכל סגנונות הבישול המופיעים בו:
שימוש במוצרים טריים מקומיים האופייניים לכל אזור.
מוצרי יסוד המשמשים כמעט בכל מנה, כגון חמאה, שמנת, צירים ויין.
שימוש בחומרי גלם ייחודיים כגון כבד אווז, רגלי צפרדע, ארנבת, כמהין, וגבינות מקומיות ייחודיות.
תיבול עדין המדגיש את טעמו של הרכיב העיקרי.
מגוון רחב מאוד של מאכלים ושיטות הכנה.
מטבח קלאסי שאינו ייחודי לאזור מסוים אלא מהווה בסיס לכולם והתפתח במשך מאות שנים.
מגוון נרחב של רטבים שהם התמחותו של המטבח הצרפתי.
המטבחים האזוריים

לסגנונות הבישול הצרפתי זיקה לאזור הגאוגרפי ממנו הם נובעים ולסוגי המזון המאפיינים אזורים אלה.
המטבחים האזוריים > ברטאן

חבל ארץ זה הוא המערבי ביותר בצרפת וגובל באוקיינוס האטלנטי. המאכלים האופייניים לאזור כוללים:
דגים ופירות ים הנחשבים כטובים ביותר בצרפת.
כבשים בעלות בשר עסיסי מאוד ומעט מלוח מאכילת עשב הגדל ליד הים.
קרפים – ברטאן היא מולדתם ואפשר למצוא אותם בכל מקום באזור ובמיוחד קרפים מקמח כוסמת הייחודיים לברטאן.
המטבחים האזוריים > נורמנדי

חבל ארץ זה משתרע צפונית-מזרחית לברטאן. אף הוא גובל באוקיינוס האטלנטי וגם הדגים ופירות הים שלו משובחים, אך לא בהם ייחוד האזור. המאכלים האופייניים לאזור כוללים:
חמאה ושמנת משובחות המיוצרות מחלב הפרות שרועות במרעה פתוח.
גבינות עשירות ועתירות שומן כמו קממבר וברי שנקראות על שם עיירות באזור.
תפוחים ומוצריהם כמו סיידר אלכוהולי וקלבדוס – מעין ברנדי תפוחים.
נקניק אנדוי (נפוץ גם בברטאן)
טעימה ספרותית מהמטבח הנורמנדי ניתן למצוא בספר "עפיפונים", מאת רומן גארי. אין בו מתכונים, אלא תיאור של אווירה מיוחדת שסביב האוכל, של תהליך הכנתו והגשתו ושל הקשר שבין האוכל והרוח הצרפתית.
המטבחים האזוריים > איל-דה-פראנס

חבל ארץ זה נמצא מזרחית לנורמנדי ובמרכזו שוכנת פריז. בפריז אפשר למצוא מסעדות האופייניות לכל אזור בצרפת וכן מסעדות צרפתיות קלאסיות, מסעדות אתניות (אסיאתיות, צפון-אפריקאיות, מזרח תיכוניות) ומסעדות המגישות מזון עדכני (פיוז'ן). מאכלים אופייניים לאזור:
מרק בצל פריזאי – מרק עשיר שבאופן מסורתי נאכל על ידי פועלי העיר.
קוויאר – בפריז מעדניות המתמחות בקוויאר ומוקדשות רק לו.
קפה או לה (קפה בחלב) שההיסטוריה שלו חופפת להיסטוריה של בתי הקפה בעיר.
המטבחים האזוריים > שמפאן

חבל ארץ קטן מזרחית לאיל-דה-פראנס הגובל בבלגיה ובו מיוצרת השמפניה. בישול בשמפניה אינו נפוץ בשמפאן, בעיקר בשל מחירה היקר. המאכלים האופייניים לאזור כוללים:
בף קרבונאד – בקר בבירה בהשפעת השכנה מצפון.
ירקות שמתאימים לאקלים הקר כמו כרוב, כרישה, אנדיב, תפוחי אדמה וסלק.
המטבחים האזוריים > אלזס-לורן

אלזס-לורן הוא חבל הארץ המזרחי ביותר בצרפת וגובל בגרמניה, שגם שלטה בו לתקופות ממושכות (לסירוגין) עד מלחמת העולם הראשונה. השפעת המטבח הגרמני ניכרת על המטבח האלזסי, ומאכלים אופייניים לאזור זה כוללים:
כרוב כבוש – ומאכלים המבוססים עליו ובראשם השוקרוט, תבשיל המכיל כרוב כבוש ונתחי בשר שונים שחלקם מעושנים.
בירה – כמו במטבח הגרמני והבלגי, גם בחבל ארץ זה נהוג לשלב בירה בתבשילים שונים.
קיש לוריין – פשטידת כרישה בבייקון ושמנת.
גווירצטרמינר – יין לבן אזורי.
פוט-או-פה – מרק בשר
בקאוף – תבשיל קדירה אלזסי המכיל תפוחי אדמה חתוכים, פלחי בצלים, בשר בקר ובשר חזיר ומבושל בבישול איטי.
המטבחים האזוריים > בורגונדי

חבל בורגון נמצא דרומית לאלזס-לורן ומייצר יינות אדומים מהמשובחים בעולם. שם שוכנת גם ליון שנחשבת[דרוש מקור] לבירה הקולינרית של צרפת. מהמאכלים האופייניים לאזור זה:
עוף בְּרָס – עוף שניזון מגרגרי תירס ולכן בשרו צהבהב ועסיסי.
בישול ביין – מהשילוב בין עוף ברס ליין האדום של האזור נוצר המתכון לעוף ביין.
ביף בורגיניון – תבשיל בשר בקר ביין אדום.
אף אן מורט – מנת ביצים מבושלות ביין אדום.
פונדו בורגיניון – נתחי פילה בקר המטוגנים בשמן עמוק חם על ידי הסועדים ומוגשים עם מגוון רטבים.
קסיס וליקר קסיס – הקסיס גדל באזור ומיוצר ממנו ליקר הקסיס. הקסיס והליקר הם רכיבים במאכלי האזור.
אסקרגו – שבלולי אדמה הנאכלים בעיקר שלוקים עם חמאה ושום.
חרדל דיז'ון – העיר דיז'ון גם היא שוכנת בבורגון ומוקפת בשדות פרחים צהובים אך אלה אינם פרחי חרדל וגרגרי החרדל המשמשים להכנת חרדל דיז'ון מגיעים דווקא מקנדה.
פן ד'אפיס – עוגת דבש מתובלת.
ג'וז'ייר – פחזניות גבינה פיקנטיות.
בוז'ולה – תת-חבל שפעם בשנה בסתיו מוציא יינות אדומים צעירים ומשובחים הנושאים את שם החבל – בוז'ולה נובו.
גוז'ר - בצק רבוך אפוי ומלוח העשוי מתערובת של בצק וגבינה.
נקניקיית מורטו - נקניק מקומי
המטבחים האזוריים > סבואה

אזור סבואה ההיסטורי שוכן באלפים הצרפתיים דרומית-מזרחית לבורגונדי וגובל בשווייץ במזרח. הקור באזור יצר מטבח עשיר ושמן עם השפעות שווייצריות. המאכלים האופייניים לאזור כוללים:
חלב ושמנת עשירים מאוד בשומן.
תפוחי אדמה מהם מכינים מגוון מאכלים כגון רושטי – לביבת תפוחי אדמה, רקלט – תפוחי אדמה עם גבינה מותכת והאם וטרטיפלט – תפוחי אדמה מוקרמים בגבינת רבלושון ושמנת.
פונדו סבויארד, פונדו מהגבינות המקומיות.
המטבחים האזוריים > פרובאנס

חבל הארץ פרובאנס נמצא דרומית לבורגונדי, לחופי הים התיכון כשאיטליה גובלת ממזרח. מטבח האזור הוא ים תיכוני ומזכיר מאוד את המטבח האיטלקי. מאכלים אופייניים לאזור זה:
שמן זית – בפרובאנס הוא נפוץ יותר מחמאה.
ירקות – פרובאנס מתמחה בתבשילי ירקות שונים ומגוונים ובראשם רטטוי.
פטריות יער.
עשבי תיבול וצרורות עשבי תיבול. חבל ארץ זה הוא המקור לתערובת התבלינים הרב דה פרובאנס.
דגים ופירות ים ובראשם הרסקס, ממנו מכינים את הבויאבז – מרק הדגים ופירות הים של מרסיי.
כבשים וגבינות צאן.
מאפים שונים כגון סוקה העשוי מקמח חומוס ופיסלדייה, הגרסה הפרובאנסלית לפיצה.
פיסטו, שהוא הגרסה הפרובאנסלית לפסטו ובה אין צנוברים.
סלט ניסואז שנולד בניס.
המטבחים האזוריים > לנגדוק-רוסיון

חבל לנגדוק-רוסיון שוכן בדרום צרפת וגובל בפרובנס במזרח, בים התיכון ובספרד בדרום ובחבל הבסקים במערב. המאכלים האופייניים לאזור כוללים:
קסולה – תבשיל עשיר של שעועית ובשרים שונים, מעין חמין צרפתי.
אומלט רוסיליון – חביתה עם בשר חזיר ועגבניות.
קאבקו - גבינת עזים
המטבחים האזוריים > חבל הבסקים

חבל ארץ קטן זה נמצא בדרום-מערב צרפת לחופי האוקיינוס האטלנטי וגובל בדרומו בספרד. "ארץ הבסקים" נחצית על ידי הגבול בין שתי המדינות. המטבח האזורי הוא בסקי עם השפעות צרפתיות מובהקות. המאכלים האופייניים לחבל כוללים:
פלפלים טריים, כבושים ומיובשים.
עגבניות יחד עם הפלפלים במתכונים רבים ובעיקר בפיפראד – תבשיל פלפלים ועגבניות שמשמש כבסיס למתכונים אחרים כמו אומלט פיפראד.
פטריות ספ (cepe) שמככבות בעונתן בתבשילי האזור.
ז'מבון קרו – שוקי חזיר מומלחים ומיובשים הנחשבים[דרוש מקור] כמשובחים בצרפת.
צ'וריסו – נקניק חזיר מתובל בפלפל חריף שמקורו בספרד, "אביה" הקדום של נקניקיית הצ'וריסו הארגנטינאית.
דגים ופירות ים – בצד של החבל הגובל באוקיינוס האטלנטי.
פלומב – ציפור צייד קטנה בעלת בשר כהה.
ברביס – גבינת כבשים.
עוגה בסקית – עוגה עשירה במילוי קונפיטורת דובדבנים או קרם שקדים.
המטבחים האזוריים > ארמניאק

חבל זה שוכן צפונית לחבל הבסקים וגובל באוקיינוס האטלנטי במערב. בחבל מיוצר ברנדי מפורסם הנושא את שמו ומופיע בתבשילי האזור.
המטבחים האזוריים > פריגור

חבל זה שוכן צפונית-מזרחית לחבל הבסקים ומתמחה בפיטום אווזים (בשיטה הקלאסית היותר הומנית). המאכלים האופייניים לאזור זה הם:
כבד האווז (פואה גרא) המשובח ביותר בצרפת וכן מעדנים המבוססים עליו, שהם מיני טרין ופטה.
קונפי – שוקי אווז או קורקבני אווז משומרים בשומן אווז.
חזה אווז מעושן או מומלח.
ברווזים – אותם לא מפטמים והכבד שלהם פחות נחשב מזה של האווז אך עדיין משובח.
פטריות כמהין נמצאות בשפע באזור ולכן בעונה הן מופיעות בכל המסעדות בפריגור.
אגוזי מלך משולבים בכמה ממנות האזור וגם מפיקים מהם שמן אגוזים משובח ואפילו שנאפס אגוזים.
גבינות צאן ייחודיות לאזור הנקראות "קביקו".
פלוניארד - קינוח
המטבחים האזוריים > בורדו

חבל אקיטן, שבירתו היא בורדו, שוכן צפונית לארמניאק ויינותיו הם המוכרים ביותר בעולם.
יינות אדומים – המפורסמים ביותר הם שאטו פטרוס, שאטו מוטון רוטשילד, שאטו לאפיט רוטשילד, שאטו לאטור, שאטו או-בריון, שאטו מארגו ושאטו שבאל בלאן, אך יש יקבים מצוינים רבים אחרים. הזנים העיקריים הם קברנה סוביניון, קברנה פרנק ומרלו. רוב היינות הם תערובת של שניים מהם.
יינות סוטרן – יינות מתוקים משובחים הנחשבים[דרוש מקור] כליווי האידיאלי לכבד אווז. בראשם עומד שאטו ד'יקאם.
מאפה הנפוץ באזור בורדו הוא קנלה שצורתו כגליל, תוכו רך ובהיר וציפויו כהה ומקורמל.
מרק גרבור הוא מאכל נפוץ באזור.
המטבחים האזוריים > שרנט

חבל זה משתרע צפונית לבורדו וייחודו הקולינרי הוא שבו שוכנת העיירה קוניאק, שעל שמה נקרא המשקה.
המטבחים האזוריים > עמק הלואר

חבל זה שוכן דרומית-מזרחית לברטאן סביב נהר הלואר. המאכלים האופייניים לו כוללים:
סלמון – הדג הנפוץ בנהר הלואר.
סרטני נהר – מהטובים בצרפת.
טארט טאטן – טארט תפוחים הפוך שקנה לעצמו שם עולמי.
פיטיבייה – מאפה בצק עלים במילוי קרם שקדים.
פטה עם תפודים - מאכל תפוחי אדמה.
ראו גם

גורמה
או ז'וס
הערות שוליים

↑  ישראל אהרוני, במטבח הצרפתי, אדם מוציאים לאור 1995, עמ' 88
| מטבחים בעולם |
| --- | --- | --- |
| אוקיאניה | אוסטרליה • ניו זילנד |  |
| אירופה | אוסטריה • איסלנד • אירלנד • איטליה • אסטוניה • בלארוס • בולגריה • בלגיה • בריטניה (אנגליה • סקוטלנד) • גרמניה • הונגריה • הולנד • יוון • לוקסמבורג • ספרד • סקנדינביה (דנמרק • נורווגיה • שוודיה) • פולין • פורטוגל • צ'כיה • צרפת • רומניה • רוסיה • שווייץ |  |
| אמריקה | ארצות הברית • ארגנטינה • ברזיל • האיטי • ונצואלה • מקסיקו • פרו |  |
| אסיה | אינדונזיה • גאורגיה • הודו • וייטנאם • טורקיה • יפן • קוריאה • ירדן • ישראל • לבנון • מונגוליה • סוריה • סין • סינגפור • עיראק • פרס • קזחסטן • קטר • תאילנד • תימן |  |
| אפריקה | אריתראה • אתיופיה • דרום אפריקה • לוב • מדגסקר • מצרים • מרוקו • תוניסיה • גאנה |  |
| שונות | המטבח היהודי • מטבחי אמריקה הלטינית • המטבח המזרח-תיכוני • המטבח הים-תיכוני • המטבח האסייתי • המטבח ביוון העתיקה • מטבח ימי הביניים |  |
| --- | --- |
בקרת זהויות :  NLI: 987007560227105171  BnF: cb11949011h (data)  LCCN: sh85031818  NDL: 00563742 
מאפה שוקולד
קרואסון
מקרוֹן צרפתי
אקלר
קרפים במחבת
מרק בצל פריזאי
קיש לוריין
עוף ביין
רטטוי
סלט ניסואז
פטה כבד אווז
קנלה
טארט טאטן
בנימין הכהן ויטאלי

| --- | --- |
 לידה:  1651 ה'תי"א אלסנדריה, דוכסות מילאנו
 פטירה:  1730  (בגיל 79 בערך) ה'ת"ץ רג'ו אמיליה, דוכסות מודינה
 מדינה:  דוכסות מילאנו, הרפובליקה של ונציה, דוכסות מנטובה, דוכסות מודינה.
 מקום מגורים:  אלסנדריה, ונציה, קזאלה מונפראטו, מנטובה, רג'יו
 תקופת הפעילות:  ? – 3 בפברואר 1730 
 השתייכות:  רבני איטליה
 תחומי עיסוק:  תלמוד, הלכה, פסיקה, קבלה
 רבותיו:  רבי משה זכות, רבי שמשון באקי, רבי מנחם שמשון באסולי.
 תלמידיו:  רבי יוסף אירגס, רבי ישעיהו באסאן
 חיבוריו:  שו"ת הרב"ך, עת הזמיר, אבות עולם, גבול בנימין, אלון בכות, ועוד
 אב:  רבי אליעזר ויטאלי
 
 רב העיר אלסנדריה
 רב העיר רג'ו אמיליה
 
רבי בנימין הכהן ויטאלי (נודע בכינויו הרב"ך; ה'תי"א 1651 – י"ז בשבט ה'ת"ץ) היה רב, פוסק הלכה ומקובל. רבה של רג'ו אמיליה (רג'יו), ומגדולי יהדות איטליה. חתנו של הרמ"ז וחותנו של רבי ישעיהו באסאן. התפרסם בתמיכתו ברמח"ל בעת הפולמוס עליו.